Naah, pada zaman kerajaan dahulu buhannya ay, rumah ini salah satu bagian dari istana kerajaan Banjar. Dimulai dari tahun 1850 dibangun pulang berbagai jenis bangunan nang maumpati fungsinya masing-masing. Bubungan Tinggi itulah ngaran nang rancak kita dangar. Kanapa nah disambat Bubungan tinggi? Karna dari bentuk atap nang tajam dengan 46 derajat kecuraman. Tapi, mulai tahun 1930-an sampai wahini kabanyakan urang Banjar sudah kada lagi handak beulah rumah bubungan tinggi, sualnya mun dari segi biaya lumayan larang, lawan jua bahan baku utama kayu ulin nang sudah kada tapi ada wahini.
Rumah adat Kalimantan Selatan ini baisi struktur panggung, hanya baisi satu tangga nang ada di pelataran. Tangga naik pasti dah baisi jumlah ganjil. Dan ruang pamedangan dibari pagar keliling dengan ukiran Kandang Rasi.
2. Panuruna wadah panyimpanan parkakas seperti dayung, tombak dll.
3. Paluaran ruangan nang cukup luas gasan kegiatan kemasyarakatan.
4. Palidangan terbagi 3: Palidangan Dalam dipakai bubuhan binian wayah acara adat, Anjung Kiwa dipakai gasan persalinan lawan wadah maurus janazah, dan Anjung Kanan dipakai gasan baistirahat lawan baibadah.
5. Pamedangan ruangan dengan lantai nang labih tinggi terdapat dua bangku panjang.
6. Padu ruangan gasan mamasak lawan manyimpan paralatan dapur.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn